Diari Oficial de la Generalitat Valenciana


Sumari del DOGV 9391, del 26-07-2022 (2022/7059)

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, de la central fotovoltaica denominada PS a Tuéjar i la seua infraestructura d'evacuació, potència a instal·lar 1,632 MW, a situar al terme municipal de Tuéjar, sotmesa a avaluació d'impacte ambiental. ATALFE/2021/67.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9391

Data del DOGV
:   26-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/7059


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, de la central fotovoltaica denominada PS a Tuéjar i la seua infraestructura d'evacuació, potència a instal·lar 1,632 MW, a situar al terme municipal de Tuéjar, sotmesa a avaluació d'impacte ambiental. ATALFE/2021/67. [2022/7059]  
  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de camins ramaders de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció, en concret, de la instal·lació elèctrica que s'indica, no sotmesa a avaluació d'impacte ambiental.  
Peticionari: New Frog Project, SL, NIF B9XXXXXX7, i amb domicili social al carrer Alfaro 1, 46660 Gandia (València).  
Tipus de central elèctrica: central fotovoltaica denominada «Parc solar a Tuéjar», amb potència a instal·lar 1,632 MW, incloent-hi les seues infraestructures d'evacuació: centre de transformació, centre de protecció i mesurament i línia subterrània de mitjana tensió fins al centre de seccionament.  
Emplaçament dels grups generadors: polígon 28, parcel·les 360, 362, 363a, 364, 371, 377 i 379, del terme municipal de Tuéjar (València).  
Emplaçament de la infraestructura d'evacuació: polígon 28, parcel·la 379, on s'efectuarà la connexió amb el CSI del terme municipal de Tuéjar (València), del qual parteix una línia de connexió que discorre pel polígon 10, parcel·les 9003 i 9013, fins a connectar amb el suport situat al límit de la parcel·la 9013.  
Òrgan competent per a autoritzar la instal·lació: Direcció General/Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
Projecte. Denominació: «Parc solar fotovoltaic de 1.632 MW a Tuéjar» amb potència pic de 2,016 MW i potència nominal d'1,632 MW connectada a xarxa, situada al polígon 28, parcel·les 360, 362, 363a, 364, 371, 377 i 379, del terme municipal de Tuéjar (València), que inclou:  
Estudi d'impacte ambiental.  
  
Estudi d'integració paisatgística.  
Memòria justificativa del compliment dels criteris del Decret llei 14/2020.  
Pla de desmantellament i restitució del terreny i entorn afectat.  
Llista dels elements, espais, serveis i instal·lacions públiques afectades per l'actuació.  
Llista de béns i drets afectats.  
Separates dirigides a: Conselleria de Territori, Obres Públiques i Mobilitat, Conselleria d'Agricultura, Desenvolupament Rural, Emergència Climàtica i Transició Ecològica, Confederació Hidrogràfica del Xúquer i I-DE Redes Eléctricas Inteligentes, SAU.  
Pressupost: 821.950,75 -  
Característiques principals:  
Instal·lació fotovoltaica: la central fotovoltaica denominada «Parc solar fotovoltaic de 1.632 MW a Tuéjar» de 2,016 MWp, està composta per un camp generador de 4.200 mòduls fotovoltaics de 540 Wp, muntats directament sobre el sòl en estructura fixa amb 150 seguidors a un eix. Aquests mòduls fotovoltaics es connecten amb 8 inversors de 215 kWn, un d'aquests rebaixat a 127 kWn, això suposa una potència nominal d'inversors de 1.632 kW. Al seu torn, els inversors es connecten amb la part de baixa tensió dels transformadors per a elevar la tensió i cel·les de mitjana tensió. Les seues línies d'interconnexió de 20 kV discorren íntegrament soterrades fins al centre de seccionament, després d'aquest es projecta un nou suport per a realitzar la conversió aereosubterrània amb el propòsit de connectar-se amb el suport existent a la parcel·la amb referència cadastral 84062H293735377095ZY.  
La línia elèctrica subterrània de 20 kV entre l'eixida del centre de protecció i mesurament i el centre de seccionament té una longitud 65 m i conductor HEPRZ1 3 x 240 Al, soterrat sota tub PVC D160.  
El punt de connexió de la central amb la xarxa de transport es realitzarà en el suport C-2000 de nova construcció, sota la línia denominada «4191-06 Tuéjar de l'STR Tuéjar». El centre de seccionament telecomandament independent, nova extensió de xarxa i nou suport necessaris seran objecte dels tràmits dels procediments corresponents, en expedients diferents a aquest i d'acord amb la Llei 24/2013, de 26 de desembre, del sector elèctric i el Decret 88/2005, de 29 d'abril.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de transport d'energia elèctrica.  
Precisa avaluació detallada de repercussions sobre la Xarxa Natura 2000, per la qual cosa si de l'avaluació resultara que hi ha afecció a l'espai Xarxa Natura 2000, en tant no s'acredite la inexistència d'alternatives, no s'haja declarat per llei o per acord de Consell de Ministres o del Consell l'existència de raons d'interés públic de primer ordre i no s'hagen fixat mesures compensatòries que garantisquen la coherència global de la Xarxa Natura 2000, aquest òrgan s'abstindrà d'autoritzar o aprovar el projecte indicat.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l'adreça electrònica indicada o presencialment en el Servei Territorial d'Indústria, Energia i Mines de València, situat al carrer de Gregorio Gea, 27, de València, així com adreçar a l'esmentat servei territorial les al·legacions que es consideren oportunes en el termini de quinze (15) dies hàbils comptador a partir de l'endemà de la publicació d'aquest anunci segons el procediment d'urgència previst en la Llei 39/2015, d'acord amb l'article 10.8 del Decret llei 1/2022, del 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna que modifica la redacció de l'article 33.1 del Decret llei 14/2020, del 7 d'agost, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15085&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 21 de juliol de 2022.- El cap del Servei Territorial d'Indústria, Energia i Mines: Roberto Javier Anchel Añó.